section_heading: Obitelj
paragraph_text: Darije III. bio je sin princa Arsama i princeze Sisigambis. Njegov otac Arsam bio je sin princa Ostana, koji je pak bio sin perzijskog velikog kralja Darija II., dok je njegova majka Sisigambis bila kćer perzijskog velikog kralja Artakserksa II., također sina Darija II. Prethodnik Darija III. bio je njegov rođak s majčine strane; Artakserkso IV. Nakon krunidbe 336. pr. Kr. Darije III. oženio se Stateirom I. s kojom je imao dvije kćeri, Stateiru II. i Dripetis. Njegovom kćeri Stateirom II. se kasnije oženio Aleksandar Makedonski.